ભારત અને વેસ્ટ ઈન્ડિઝ વચ્ચે પાંચ મેચની વન ડે સીરીઝની છેલ્લી વનડે આજે તિરુવનંતપુરમના ગ્રીનફીલ્ડ ઈન્ટરનેશનલ સ્ટેડિયમમાં રમાઈ હતી. જેમાં ટોસ જીતીને પ્રથમ બેટિંગ કરનાર વેસ્ટ ઇન્ડીઝની ટીમ માત્ર ૩૨ ઓવરમાં ૧૦૪ રન બનાવી ઓલઆઉટ થઇ ગઈ હતી. ભારતીય ટીમે માત્ર ૧૪.૫ ઓવરમાં જ આ લક્ષ્યાંક ૧ વિકેટ ગુમાવી પૂરો કરતા ૯ વિકેટે મેચ જીતી લીધી છે. આ સાથે જ ભારતે ઘર આંગણે આ વર્ષે પ્રથમ વનડે શ્રેણી જીતવાની સાથે છેલ્લા ત્રણ વર્ષથી ભારતમાં વન ડે શ્રેણી નહીં હારવાનો રેકોર્ડ જાળવી રાખ્યો છે.